चरित्र निर्माण शिविर के दूसरे दिन आसनों का दिया प्रशिक्षण
डीएवीबरकाकाना स्कूल परिसर में आयोजित दो दिवसीय चरित्र निर्माण शिविर का बुधवार को विधितव रूप से संपन्न हो गया। इस दौरान उपस्थित पतंजलि योगपीठ के प्रशिक्षक योग शिक्षक देव कुमार शर्मा, सुमन जी, कपिल दांगी, प्रदीप कुमार, लीलावती, रजनीकांत राठौर, रंधीर गुप्ता सहित अन्य ने बच्चों को एक पाद जीरवासन, चक्रासन, शीर्षासन, वृश्चिकासन, नटराज आसन सहित कई आसन बताए।
साथ ही योग को नियमित अपने दिनचर्या में शामिल करने का संकल्प दिलाया। वहीं दूसरी ओर हवन में मुख्य यजमान केंद्रीय कर्मशाला बरकाकाना के महाप्रबंधक एमके श्रीवास्तव प|ी मधु श्रीवास्तव को संयुक्त रूप से हवन कराया गया। संपूर्ण विद्यालय ने एक साथ अलग-अलग कुण्डों में हवन किया। हवन का संचालन झारखंड प्रदेश आर्य प्रकोष्ठ पंडित वासुदेव शास्त्री ने किया। इस दौरान बच्चों के बीच नैतिक शिक्षा पर आधारित प्रश्नोत्तरी का आयोजन किया। जिसमें बच्चों ने बढ़चढ़ कर हिस्सा लिया। मौके पर पूरा विद्यालय परिवार उपस्थित था।
hin_Deva hin_Deva hin_Deva